Hungary

Helyi hírek
Megújult az OWASP Magyar tagozata! Várunk mindenkit, akit érdekel a webes alkalmazások biztonsága.

Az Open Web Application Security Project (OWASP) egy nyílt közösség, mely azzal a céllal jött létre, hogy a szervezetek számára lehetővé tegye megbízható alkalmazások fejlesztését, vásárlását és karbantartását. Minden OWASP eszköz, dokumentum, fórum és helyi tagozat nyitott bárki számára, akit érdekel az alkalmazások biztonságának javítása. Véleményünk szerint az alkalmazásbiztonság elsősorban emberi, folyamatszervezési és technológiai probléma, amelyekre mind van megoldás.

Taggyűlések
2013 januárban megtartjuk az első hivatalos taggyűlésünket. Kérjük jelezd részvételi szándékodat, az időpont konkrét megjelölésében számít, hogy hányan vagyunk, akiknek idejét össze kell egyeztetni.

Helyi rendezvények
Már szervezés alatt az első rendezvényünk, amelyet november 28.-án 16 órától fogunk megtartani Budapesten az Ajtósi Dürer sor 19-21 szám alatti irodaház halljában. A részletes programot hamarosan kihirdetjük. Annyit elárulhatunk, hogy a szakma nagyjai fogadták el a meghívást, így pl. Krasznay Csaba, Fóti Marcell is elő fog adni, ahogy tagtársunk Schaffer Krisztián is előadja az ITBN-en a legfontosabb témaként megjelölt előadást, ami a 'Biztonságot a vállalati alkalmazásokba!' címet viseli.

Amennyiben van lehetőséged segíteni, ötletelni, jelentkezz a tagozat vezetőjénél emailben.

CFP! Amennyiben hozzájárulnál a rendezvényhez a témába vágó előadással, beszélgetéstémával, ne hezitálj! Jelentkezz a tagozat vezetőjénél emailben vagy a LinkedIn csoportunkba. Kérjük, a téma rövid leírását és magadról pár szót is mellékelj a levélhez.

Az OWASP magyarországi tagozatának alapítói

 * Szabó Bálint (balint.szabo at owasp.org)
 * Schaffer Krisztián (krisztian.schaffer at owasp.org)
 * kHrotko Timur (timur at owasp.org)
 * Fekete Tibor (tibor.fekete at owasp.org)

Csatlakozz az OWASP Magyar tagozatához az alábbi közösségi oldalakon is: LinkedIn

FIGYELEM! Az owasp pont hu weboldalt nem a hivatalos magyar tagozat üzemelteti, minket a LinkedIn oldalunkon keresztül lehet elérni.